মেহনতি মানুষের সমর্থন ফিরে পেতে চায় রবিবারের ব্রিগেড

কলকাতা: আজ রবিবার (২০ এপ্রিল) বামফ্রন্টের (Left Front) ব্রিগেড সমাবেশ (Brigade Assembly)। প্রাক্তন মুখ্যমন্ত্রী বুদ্ধদেব ভট্টাচার্যের (Buddhadeb Bhattacharya) মৃত্যুর পর বামেদের এটাই প্রথম ব্রিগেড সমাবেশ। শ্রমিক, কৃষক, খেতমজুর সংগঠনের ডাকে ব্রিগেড সমাবেশের মূল লক্ষ্য দলের শ্রেণি সংগঠনগুলিতে জনভিত্তি তৈরি করা। শ্রমিক, মেহনতি মানুষের সমর্থনেই রাজ্যে একসময় ক্ষমতায় ছিল বামেরা। জনবিচ্ছিন্নতা কাটাতে সেই শ্রমিক, খেতমজুরদের মতো মেহনতি মানুষের উপরেই ভরসা খুঁজতে চলেছে রবিবারের ব্রিগেড।

২০২৪ লোকসভা নির্বাচনের আগেই জানুয়ারিতে সিপিএমের যুব সংগঠন DYFI-এর ডাকে ইনসাফ-এর ব্রিগেড করেছিল বামেরা। বক্তার তালিকায় মূল মুখ ছিলেন মীনাক্ষী মুখোপাধ্যায় (Minakshi Mukherjee)। ঠিক এক বছর পরের রবিবারের ব্রিগেডে সমাবেশে উপস্থিত থাকলেও বক্তার তালিকায় থাকছেন না তিনি।

আরও পড়ুন: বৃষ্টির নামগন্ধ নেই! গরমে হাঁসফাঁস শহর, জানুন আবহাওয়ার আপডেট

৩৪ বছরের একচ্ছত্র শাসন প্রস্তরযুগের ইতিহাস, বিধানসভায় বামেরা এখন শূন্য। আগামী বছর বিধানসভা নির্বাচনে সেই শূন্যদশা কাটানোই সিপিআইএম এবং অন্যান্য শরিক দলের প্রধান কাজ। ২০২৪ সালের ব্রিগেড সমাবেশে যথেষ্ট ভিড় হয়েছিল, তবে লোকসভা নির্বাচনে এ রাজ্য থেকে বামেদের কোনও প্রার্থী জিততে পারেনি। তবে ভোটের শতকরা হার বেড়েছিল।

প্রসঙ্গত, শহর যানজট মুক্ত রাখতে তৎপর পুলিশ প্রশাসন। রবিবার এমনিতেই প্রায় সমস্ত সরকারি-বেসরকারি অফিস ছটি থাকে। ওই দিন ব্রিগেড সমাবেশ হওয়ায় অনেকটাই স্বস্তিতে আমজনতা। তবে ট্রাফিকের উপর প্রভাব পড়তে পারে বলে মনে করা হচ্ছে৷ বিগ্রেডের দিন শহর সচল রাখতে মরিয়া প্রশাসন। সূত্রের খবর, ত্রিস্তরীয় নিরাপত্তার ব্যবস্থা করা করেছে কলকাতা পুলিশ। সমাবেশে শহরে প্রায় ২৫০০ পুলিশ মোতায়েন থাকবে।

দেখুন অন্য খবর: